laion/Wikipedia-Exotic huggingface dataset:
מזקקת אובודה

מזקקת אובודה (בהונגרית: Óbudai Szeszgyár) לשעבר "מפעל הכהל והסוכר של וילמוש לייפציגר בע"מ" בבעלות יהודית (בהונגרית: Leipziger Vilmos Szesz- és Cukorgyára Rt) כיום מתקן תעשייתי סגור והרוס בבודפשט הונגריה ברובע 3 אובודה. ברובע השלישי של בודפשט, ברחוב שורומפו 1 מתחם הבניין, שנרשם תחת מספר 1, ממוקם על שטח גדול שמשתרע בין שלושה רחובות ושפת הדנובה. המפעל הוקם בשנת 1879, ובשמו הראשון נקרא "חברת זיקוק הכהל הראשונה של אובודה בע"מ". בהמשך שונה שמו ל"מפעל הכהל והסוכר של וילמוש לייפציגר בע"מ", בנוסף לייצור משקאות חריפים לצריכה ייצר המפעל גם אתנול תעשייתי ומזון, וכן התמחה בייצור סוכר וחומץ. לאחר מלחמת העולם השנייה הולאם המפעל ובשנות ה-90 של המאה ה-20 הופרט והופעל על ידי "מפעל תעשיות מזון בוסס" (BUSZESZ Élelmiszeripari Zrt). בסוף העשור הראשון של המאה ה-21 בוסס מכרה את שטח הקרקע הגדול של המפעל, שגרר דיון ציבורי לגבי גורל השטח. אף על פי שכמה מבנייני המפעל זכו להגנה ולשימור של מועצת הרובע בשנת 2013, תוך התעלמות מכך פורק כל המפעל פיזית בשנת 2017, למעט ארובת הלבנים והאולם המרכזי. תמונות של המפעל: https://welovebudapest.com/2017/10/04/something-keszul-az-obudaai-duna-parton-megneztuk-az-égontott-szeszgyar-teruletet/ נעמי ניפשי: היסטוריה של אובודה, מהדורת מוזיאון אובודה, בודפשט, 2020, ISBN 978-615-6096-00-5, 431-436 לקסיקון בודפשט. 1993 ISBN 963-05-6409-2 מדיה וקבצים בנושא מזקקת אובודה בוויקישיתוף https://obudaianziksz.hu/zeke-gyula-feher-haz-obudan/ Google Maps, Google Maps
ג'ון לארסון

ג'ון בארי לארסון (באנגלית: John Barry Larson; נולד ב-22 ביולי 1948) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הראשון של מדינת קונטיקט, ברציפות מאז 1999. לארסון, חבר המפלגה הדמוקרטית, מייצג מחוז קונגרס השוכן בלב עיר הבירה של קונטיקט, הרטפורד. בשנים 2009–2013 היה גם יושב ראש הסיעה הדמוקרטית בבית הנבחרים. לארסון נולד בהרטפורד, אך בילה את רוב חייו בעיירה איסט הרטפורד הסמוכה. הוא גדל במיזם לדיור ציבורי, התחנך בבית הספר התיכון איסט הרטפורד ולמד באוניברסיטת המדינה של מרכז קונטיקט. הוא עבד כמורה להיסטוריה בתיכון וכעוזר מאמן בבית הספר התיכון ע"ש ג'ורג' ג'. פני. את דרכו המקצועית החל לארסון כבעלים משותף של סוכנות ביטוח באיסט הרטפורד, בטרם הצטרף לשירות הציבורי. ב-1971 נבחר בידי מייסד התוכנית "הד סטארט", אדוארד זיגלר, לעמית בכיר במרכז בוּש להתפחות ומדיניות ציבורית שבאוניברסיטת ייל. בשנת 1977 פתח בקריירה פוליטית, כאשר מילא קדנציה אחת כמועצת החינוך של איסט הרטפורד. לאחר מכן, שירת שתי תקופות כהונה בעירייה. בשנת 1982 נבחר לארסון אל הסנאט המדינתי של קונטיקט, כנציג מחוז הבחירה השלישי, שבסיסו באיסט הרטפורד. הוא כיהן שש קדנציות בבית העליון של בית המחוקקים המדינתי, מתוכן ארבע כנשיא הזמני של הסנאט. ב-1994 עזב לארסון את הסנאט והתמודד אל מועמדות המפלגה הדמוקרטית לתפקיד מושל קונטיקט, אך הפסיד בבחירות המקדימות לביל קרי, שבעצמו הפסיד למועמד הרפובליקני ג'ון רולנד ביום הבחירות הכלליות. לאחר שהפסיד בבחירות המקדימות, לארסון שב למגזר הפרטי לשנים אחדות ונטל פסק זמן מהחיים הפוליטיים. במסגרת פעילותו במפלגה הדמוקרטית וקשריו המקומיים עם בכירי המפלגה בקונטיקט, גבר לארסון על מזכיר המדינה מיילס רפפורט בבחירות המקדימות לייצוג מחוז הקונגרס הראשון של קונטיקט בבית הנבחרים של ארצות הברית, כאשר ברברה קנלי פרשה מהקונגרס אחרי 17 שנה כדי להתמודד לתפקיד המושל בבחירות 1998. מחוז הקונגרס הראשון היה ועודנו זה מכבר המחוז הדמוקרטי ביותר בקונטיקט, ולכן עם ניצחונו של לארסון בפריימריז, השבעתו לקונגרס הייתה מובטחת. מאז, נבחר מחדש אל בית הנבחרים האמריקאי כעשר פעמים ללא התנגדות משמעותית. ב-1 בפברואר 2006 נבחר לארסון לסגן יו"ר הסיעה הדמוקרטית בבית הנבחרים. סגן יושב הראש הקודם, ג'ים קלייבורן, התקדם לתפקיד היו"ר כאשר בוב מננדז מונה לסנאט של ארצות הברית. לאחר שהדמוקרטים נטלו את השליטה בקונגרס בבחירות אמצע הכהונה ב-2006, בחר לארסון שלא להתמודד על יו"ר הסיעה — תפקיד אליו נבחר עמיתו רם עמנואל. לאחר שנבחר מחדש ב-2008, נבחר לארסון אל תפקיד יו"ר הסיעה בקונגרס ה-111, אחרי שעמנואל מונה בידי נשיא ארצות הברית ברק אובמה לראש סגל הבית הלבן. מדיה וקבצים בנושא ג'ון לארסון בוויקישיתוף אתר האינטרנט הרשמי של ג'ון לארסון בבית הנבחרים האמריקאי (באנגלית) ג'ון לארסון, ברשת החברתית פייסבוק ג'ון לארסון, ברשת החברתית אקס (טוויטר) ג'ון לארסון, ברשת החברתית אינסטגרם ג'ון לארסון, סרטונים בערוץ היוטיוב ג'ון לארסון, באתר המדריך הביוגרפי של הקונגרס של ארצות הברית (באנגלית) ההשתייכויות הדתיות של חברי הקונגרס ה-116 של ארצות הברית, מסמך מאת Pew Research Center (באנגלית)
סרד (דמות מקראית)

סֶרֶד הוא דמות מקראית, בנו בכורו של זבולון ונכדם של יעקב ושל לאה. לסרד היו שני אחים: אלון ויחלאל. למשפחתו של סרד קראו משפחת הסרדי. השם בן סרד מופיע, ככל הנראה, בתעודה מאוגרית. יש מדרש האומר שסרד נקרא בשם זה משום שהיו משמשין את אחיהם בני יששכר, שדומה השם למילה "שרד", ונאמר בספר שמות "בגדי שרד" ולאחר מכן "לשרת בקודש". יש מדרש אחר האומר שמשפחתו הייתה משפחה של תלמידי חכמים, שתלמיד חכם נקרא "שריד". דעת מקרא אומר שהעיר שריד, המוזכרת בספר יהושע בנחלתו של שבט זבולון היא במקור מהשם סרד והיא שייכת למשפחתו. כמו כן הוא אומר, שהשם שריד מוזכר ברשימות של תחותמס השלישי בצורה סרת. ועוד יש לומר, שהתל השוכן ליד שריד של ימינו, בצפון עמק יזרעאל נקרא תל שדוד, ובערבית שדיד פירושו חזק, תקיף, מה שמתאים לאופיו של זבולון, כמו שנאמר בשירת דבורה: ”זבולון עם חרף נפשו למות”. יכול להיות שמשפחת הסרדי מבני זבולון התנחלה באי סרדיניה. ספר בראשית, פרק מ"ו, פסוק י"ד ספר במדבר, פרק כ"ו, פסוק כ"ו ראו אנציקלופדיה מקראית כרך ה ספר שמות, פרק ל"ט, פסוק א' ראו תורה שלמה פרשת ויגש ספר יואל, פרק ג', פסוק ה' ספר יהושע, פרק י"ט, פסוק י' ספר שופטים, פרק ה', פסוק י"ח ראו דעת מקרא על ספר בראשית, פרק מ"ו, פסוק י"ד מי היו הפיניקים ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
רוסטוב (כדורגל נשים)

רוסטוב (ברוסית: Росто́в) הוא מועדון כדורגל נשים רוסי מהעיר רוסטוב על הדון. נוסד ב-22 בדצמבר 2020 כחלק ממועדון רוסטוב. מועדון רוסטוב הוקם ב-22 בדצמבר 2020 כקבוצה בת של מועדון הכדורגל רוסטוב, לקראת השתתפותה באליפות רוסיה בכדורגל נשים, למאמנת מונתה נטליה קראסיובה. "ФК «Ростов» объявляет о создании женской футбольной команды" (ברוסית). 2020-12-22. ערך זה הוא קצרמר בנושא כדורגל רוסי ובנושא מועדוני כדורגל. אתם מוזמנים לתרום לוויקיפדיה ולהרחיב אותו.
רובין קאזאן (כדורגל נשים)

רובין (ברוסית: Руби́н) הוא שמו של מועדון כדורגל נשים רוסי מהעיר קאזאן, המהווה את המקבילה הנשית של מועדון הכדורגל גברים רובין קאזאן. רובין קאזאן הוקמה ב-19 בינואר 2021, כקבוצת בת של מועדון רובין. הקמת המועדון עוררה סערה במועדון ברצלונה הספרדי, המזוהה עם השחקנית ליקה מרטנס, קשרית נבחרת הולנד ושחקנית הכדורגל הטובה ביותר באליפות העולם 2017, כאשר הקבוצה פרסמה תצלום דומה של השחקנית שגרם למעריצי ברצלונה לתהות אם השחקנית חתמה בקבוצה, אך זה הסתבר כצעד שיווקי לקידום המועדון החדש ללא קשר לשחקנית עצמה. לקראת פתיחת העונה מונתה אולגה ואסילייבנה למאמנת. ב-1 במרץ 2020, הקבוצה שיחקה את המשחק הראשון שלה (משחק ידידות) עם מועדון ייניסיי והפסידה בתוצאה 0:3. "В системе "Рубина" создан женский футбольный клуб" (ברוסית). טאס"ס. נבדק ב-2021-01-19. "Казанский «Рубин» создал женскую команду. И переполошил фанатов «Барсы»" (ברוסית). Sports.ru. נבדק ב-2021-01-20. "Женский футбольный клуб «Рубин» уступил в своем первом матче в истории" (ברוסית). tatar-inform.ru. נבדק ב-2021-03-01.
הגדת חבל ימית

הגדת חבל ימית הוא מרכז מבקרים במושב דקל שבחבל שלום בדרום מועצה אזורית אשכול. המקום מספר על העיר ימית והיישובים החקלאיים בחבל ימית שבצפון סיני, שהוקמו בין השנים 1971 ועד 1981, ופונו בעקבות הסכם השלום בין ישראל למצרים שנחתם במרץ 1979; ומתאר את הוויתור על הבית למען השלום ואת בחירת המתיישבים להיבנות מחדש בנגב המערבי ולהפריח את השממה בחבל שלום. לקראת אירועי 20 שנה להקמת חבל שלום ומושב דקל החליטה זהבה שקד להקים מרכז המבקרים שיציג את גודל העשייה שנעשתה בחבל ימית. בשנת 2002 קיבלו הנהלת אגודת חבל שלום ומנהלת המחלקה האסטרטגית במועצה האזורית אשכו את הרעיון והעניקה ליזמים 3,000 ש"ח. במקביל מושב דקל העמיד לטובת המיזם מבנה ציבור שנבנה מלכתחילה לשמש כצרכנייה אך לאחר מכן שימש כספריה אזורית לתושבי חבל שלום ועמד פנוי עקב העברת הספרייה למשכנה הקבוע במבנה קהילתי של חבל שלום. במשך כשנתיים היזמים לא הצליחו לקדם את המיזם, מחוסר תקציב מינימלי לפעילות השוטפת. להגדלת התקציב התפעולי של המקום פנו היזמים לעזרה לאגודת חבל שלום שהעניקה למיזם תרומה על סך 10,000 ש"ח בשנה למשך שמונה שנים ובנוסף נתנה למיזם שרותי משרד והנהלת חשבונות. במהלך השנים גם המועצה האזורית אשכול העניקה למיזם בכל שנה שנייה 10,000 ש"ח נוספים. בשנת 2010 נתקבל תקציב משמעותי נוסף בסכום של 60,000 ש"ח לסיום ההקמה של מרכז המבקרים שניתן על ידי החטיבה להתיישבות והרשות לפיתוח הנגב, כאשר מנגד אגודת חבל שלום הוסיפה את אותו סכום סך 60,000 ש"ח ובזכותם המיזם נפתח בדצמבר 2010. בשנת 2014 המועצה לשימור אתרים בישראל הכירה במרכז המבקרים הגדת חבל ימית כאתר מורשת ופעלה לקידומו באמצעים שלה. בתחילת שנת 2019 ביקשה הנהלת מושב דקל להיות הגורם האחראי להמשך תפקוד מרכז המבקרים. מדי שנה מבקרים במקום כ־3,000 מבקרים. במקום תערוכה קבועה המכילה תיעוד היסטורי הסוקר את חבל ימית מתחילת ההתיישבות ב־1971 ועד לפינוי והרס הבתים ב־1982. התערוכה מכילה: צילומים, קטעי עיתונות, מפות וטקסטים, סרטון המתעד עדות אישית מפי אזרחים מפוני "חבל ימית", פריטים שנתרמו ונאספו, על ידי אנשים, תמונות אומנות שונות המשקפות דרכי התמודדות שונות עם סוגיית הפינוי, תיעוד מתוך התקשורת בישראל ועוד. פינוי העיר ימית פינוי ימית, 1982 אנדרטת אוגדת הפלדה יום חורפי בחוף ימית. ציירה הציירת יונה לוי גרוסמן, שהייתה חברת מושב אוגדה, בחבל ימית יונה עם ענף שקד מעל חורבות העיר ימית. ציירה הציירת יונה לוי גרוסמן, שהייתה חברת מושב אוגדה, בחבל ימית אתר האינטרנט הרשמי של הגדת חבל ימית הגדת חבל ימית, ברשת החברתית פייסבוק חבל ימית מורשת והתיישבות מתחדשת, באתר חבל ימית וסיני הגדת חבל ימית (מרכז מבקרים) במושב דקל, סרטון באתר יוטיוב (אורך: 12:57) אלכסנדרה לוקש, 35 שנה לפינוי ימית: "אפשר היה להשאיר אותנו בריבונות ישראל", באתר ynet, 19 באפריל 2017 הגדת חבל ימית ב-Facebook Watch, נבדק ב-2021-03-07 הגדת חבל ימית (מרכז מבקרים) במושב דקל, סרטון באתר יוטיוב (אורך: 12:57) מרכז מבקרים – הגדת חבל ימית, באתר המועצה לשימור אתרי מורשת בישראל
אלון (דמות מקראית)

אֵלוֹן הוא דמות מקראית, בנו השני של זבולון ונכדם של יעקב ושל לאה. לאלון היו שני אחים: סרד ויחלאל. למשפחתו של אלון קראו משפחת האלוני. יש מדרש האומר שאלון נקרא בשם זה משום שהיה ישר באורחותיו, שכן אלון זה מישר.[דרושה הבהרה] יכול להיות שמקור השם אלון הוא מעץ האלון, שהוא עץ חזק, ומכאן שאלון מסמל חוסן ועוצמה. בספר שופטים נאמר שאחד השופטים היה אילון הזבולוני והוא נקבר בארץ אילון, שהיא ככל הנראה בנחלתו של אלון, והשופט כנראה נקרא על שמו של אלון, שאולי היה מצאצאיו. וכך, כמו אחיו סרד, גם על שמו נקראה עיר בנחלתו. ספר בראשית, פרק מ"ו, פסוק י"ד ספר במדבר, פרק כ"ו, פסוק כ"ו ראו אנציקלופדיה מקראית כרך א ראו תורה שלמה פרשת ויגש ספר שופטים, פרק י"ב, פסוקים י"א–י"ב ראו דעת מקרא על ספר בראשית, פרק מ"ו, פסוק י"ד ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
Key Cuts from Remixed

Key Cuts from Remixed הוא המיני-אלבום השני של הזמרת-יוצרת האמריקאית בריטני ספירס. האלבום יצא לאור בשנת 2005, על ידי חברת התקליטים ג'ייב רקורדס. המיני-אלבום יצא למטרות קידום אלבום הרמיקס הראשון של ספירס B in the Mix: The Remixes, שיצא בשנת 2005 מידע על האלבום Key Cuts from Remixed באתר MusicBrainz האלבום Key Cuts from Remixed באתר Discogs Key Cuts From Remixed By Britney Spears, discogs, ‏2021-02-04 (באנגלית) Britney Spears - Key Cuts From Remixed (CD, Smplr, Promo), נבדק ב-2021-02-03 Britney Spears - Key Cuts From Remixed Promo - CD-Maxi, נבדק ב-2021-02-03 Britney Spears - Key Cuts From Remixed (12"), נבדק ב-2021-02-03
מפעל טסלה בפרימונט

מפעל טסלה בפרימונט הוא מפעל ייצור רכב של טסלה מוטורס בפרימונט, קליפורניה. המתקן נוסד בשנת 1962 כ"מפעל ההרכבה של GM בפרימונט", ובהמשך הופעל על ידי NUMMI, לשעבר מיזם משותף של GM וטויוטה. טסלה רכשה את הבעלות בשנת 2010. המפעל מייצר את דגם S, דגם 3, דגם X ודגם Y, ומעסיק מעל 10,000 עובדים (נכון ליוני 2018). בתהליך הייצור משתמשים ביותר מ-160 רובוטים ייעודיים, כולל 10 הרובוטים הגדולים בעולם, אשר נקראים על שם דמויות מאקס-מן. רבים מהרכיבים הייחודיים של דגם S, כולל מעטפת הסוללה, מודול הסוללה ויחידות הניהוג והשליטה, מיוצרים עצמאית על ידי המפעל, במקום מה שדרך כלל נעשה במפעל צד שלישי. רמת האינטגרציה במפעל גבוהה במיוחד אף ביחס למפעלי רכב מתקדמים אחרים בעולם, כאשר מרבית תהליכי האינטגרציה מתרחשים במפעל עצמו, כולל את רוב ההטבעה והמיכון, הצביעה וכמה קידודים. קווי ההדפסה ההידראוליים משמשים להדפסת 5,000 לוחות גוף ביום בכוח של 10,000 טון, והם הגדולים בצפון אמריקה והשישית בעולם. כ-60% מחלקי הרכב מקורם בצפון אמריקה. מהנדסי העיצוב עובדים גם הם במפעל עצמו, במתקן נפרד. במפעל הותקנו מכונות Giga Press, הגדולות בעולם מסוגם. גיגה נבדה גיגה ניו יורק גיגה שנגחאי גיגה ברלין גיגה טקסס מדיה וקבצים בנושא מפעל טסלה בפרימונט בוויקישיתוף אתר האינטרנט הרשמי של מפעל טסלה בפרימונט (באנגלית) Sibley, Lisa (2010-10-27). "Tesla officially replaces NUMMI in Fremont". "Tesla Motors Opens Tesla Factory - Home of the Model S" (הודעה לעיתונות). Tesla Motors. 2010-10-27. נבדק ב-2012-07-18. Baron, Ethan (2018-06-04). "Tesla fails in bid to push racism lawsuit into arbitration". The Mercury News. נבדק ב-2018-06-04. "How the Tesla Model S is Made , Tesla Motors Part 1". Wired.com. WIRED. נבדק ב-2015-04-01. Richard, Michael Graham (2014-11-21). "Tesla's factory upgrade: X-Men characters, climbing plants, giant robots, murals, etc". TreeHugger. נבדק ב-2015-05-12. Shahan, Zachary (2014-11-18). "Tesla Robots Get X-Men Names". Clean Technica. נבדק ב-2015-05-15. "At Tesla, Workers Team Up With Robot Superheroes". The Wall Street Journal. 2015-04-15. נבדק ב-2015-05-15. Rundle, Michael (2016-01-12). "Building Tesla: inside Elon Musk's car factory of the future". Wired. נבדק ב-2016-12-08. "Can Tesla become a bigger company with Model S electric car? That's Elon Musk's gamble". Autoweek.com. Autoweek. ארכיון מ-2016-03-04. נבדק ב-2015-04-26. "Tesla Motors (TSLA) Earnings Report: Q1 2015 Conference Call Transcript". TheStreet. 2015-05-07. p. 14. אורכב מ-המקור ב-2015-05-11. נבדק ב-2015-05-11. "How Tesla Builds Electric Cars , Tesla Motors Part 2 (WIRED)". YouTube. WIRED. נבדק ב-2015-04-02. "During summer factory upgrade, Tesla installed 10 of the largest robots in the world". electrek.co. Electrek. נבדק ב-2015-04-26. ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
Adrenalina (שיר של סנהיט)

"Adrenalina" (בעברית: "אדרנלין") הוא שיר של הזמרת האיטלקית סנהיט ושל הראפר האמריקאי פלו ריידה, השיר יצג את סן מרינו באירוויזיון לשנת 2021. ב־16 במאי 2020, SMRTV אישר כי סנהיט ייצג את סן מרינו בתחרות 2021. ב-7 במרץ יצאה לאור הצצה מהשיר שחשפה כי הראפר פלו ריידה השתתף בשיר. באותו היום ב-18:00 בערב (UTC) יצא השיר לאור באופן רשמי. רשות השידור של סן מרינו הצהירה עם יציאת השיר לאור כי "פלו ריידה היה חלק מהפקת השיר והשתתף בקליפ, עוד לא ידוע ועוד לא נדונה הופעתו החיה באירוויזיון ברוטרדם אך חלקו בשיר בכל מקרה יישאר חלק מההופעה של סן מרינו באירוויזיון". ב-19 במאי 2021, חשף איגוד השידור האירופי כי ריידה יבצע את השיר על בימת האירוויזיון. ב-20 במאי, השניים ביצעו אותו בחצי הגמר השני של התחרות והגיעו למקום התשיעי עם 118 נקודות. ב-22 במאי, בגמר התחרות, הגיע הצמד למקום ה-22 עם 50 נקודות. מידע על היצירה "Adrenalina" באתר מיוזיק בריינז סרטון השיר "Adrenalina" באתר יוטיוב טוקיה צ'אנל, טראמר דילארד, ג'ימי ת'ורנפלד, ג'וי דב, לינאה דב, קני סילברדיק, מאלו לין אלווה רוטסליינן, סנהיט צדיק צדיק, סוזי פיינסקוב, תומאס סטנגרד Granger, Anthony (2021-02-01). "San Marino: Senhit's Eurovision 2021 Entry To Now Be Revealed on March 8". Eurovoix. נבדק ב-2021-02-22. {{cite web}}: (עזרה) ""See you next year!" – Senhit announces she will represent San Marino at Eurovision 2021". Wiwibloggs. 16 במאי 2020. {{cite web}}: (עזרה) "San Marino: Senhit and Flo Rida To Sing "Adrenalina" At Eurovision 2021?".{{cite web}}: תחזוקה - ציטוט: url-status (link) ESC Xtra: Senhit to deliver some "Adrenalina" at Eurovision 2021 – but will Flo Rida be there? Semi-final 2: The 10 songs qualified for the Grand Final
Best of Both Worlds Tour

Best of Both Worlds Tour היה סיבוב ההופעות הראשון של הזמרת האמריקאית מיילי סיירוס. סיבוב ההופעות נערך על מנת לקדם את האלבום הכפול Hannah Montana 2: Meet Miley Cyrus (2007), שהורכב מפסקול העונה השנייה של האנה מונטנה ואלבום האולפן הראשון שלה. סיבוב ההופעות התחיל באוקטובר 2007 והסתיים בינואר 2008, ונערך בערים שונות בארצות הברית ובקנדה. האחים ג'ונאס, אלי ואייג'יי ו-Everlife שימשו כל אחד כמופע חימום במהלך סיבוב ההופעות. דולר אחד מכל כרטיס שנמכר נתרם למרכז הרפואי הלאומי עיר התקווה בלוס אנג'לס, ארגון המוקדש למאבק בסרטן. סיבוב ההופעות גייס עבור הארגון למעלה מ-2 מיליון דולר. האחים ג'ונאס (18 באוקטובר 2007 – 9 בינואר 2008) אלי ואייג'יי (11 בינואר 2008 – 24 בינואר 2008) אוורלייף (25 בינואר 2008 – 31 בינואר 2008) "Rock Star" "Life's What You Make It" "Just Like You" "Old Blue Jeans" "Nobody's Perfect" "Pumpin' Up the Party" "I Got Nerve" "We Got the Party" (עם האחים ג'ונאס) "When You Look Me in the Eyes" "Year 3000" "Start All Over" "Good and Broken" "See You Again" "Let's Dance" "Right Here" "East Northumberland High" "G.N.O. (Girl's Night Out)" "The Best of Both Worlds" הערות: סיירוס ביצעה את השיר "I Miss You" ו-"Ready, Set, Don't Go" עם בילי ריי סיירוס כהדרן בחלק מהמופעים. החל מהמופע שהתקיים בעיר דטרויט, סיירוס ביצעה את השיר "Rock and Roll All Nite" עם אלי ואייג'יי במקום "We Got the Party" בשל היעדרותם של האחים ג'ונאס "Clear" בוצע כהדרן במהלך המופע שהתקיים במיאמי. מדיה וקבצים בנושא Best of Both Worlds Tour בוויקישיתוף MacCash, Doug (26 בינואר 2008). "Miley Cyrus takes ill during her sold-out show, but soldiers on". The Times-Picayune. אורכב מ-המקור ב-24 במאי 2012. נבדק ב-5 במאי 2011. {{cite web}}: (עזרה)
אידה סיקמן

אידה סיקמן ידועה בתור האדם הראשון מתוך 136 אנשים שידוע שמתו בניסיון לחצות את חומת ברלין. ניסיון החציה הכושל התרחש ב-22 באוגוסט 1961. אידה סיקמן נולדה ב-23 באוגוסט 1902 בפרוסיה המערבית באימפריה הגרמנית (כיום העיר גורקי (פולין) (אנ'), מחוז קווידזין (אנ'), פולין) בעיר גורקן (אנ') שליד מרינוורדר (אנ'). היא עברה לברלין שם עבדה כאחות, ובאוגוסט 1961 התאלמנה. לאחר מלחמת העולם השנייה, חולקה ברלין לארבעה אגפים שהיו שייכים לבעלות הברית. סיקמן גרה ברחוב ברנאואר (אנ') 48 (Bernauer Straße) ברובע מיטה שנמצא בדיוק בתפר בין מזרח למערב ברלין, ואחותה, מרתה ל' גרה די קרוב לשם ברחוב לורטזינג (גר') (Lortzingstraße) שהשתייך למערב ברלין. בעקבות חלוקת ברלין, הרחוב והמדרכה של רחוב ברנאואר היו באגף הצרפתי במערב ברלין, ואילו חזית הבניינים בצד הדרומי של רחוב ברנאואר היו באגף הסובייטי במזרח ברלין. כך יצא שסיקמן הייתה חוצה את הגבול בין הצד הסובייטי לצד הצרפתי רק על ידי יציאה מהבית. רחוב לורטזינג שבו גרה אחותה של סיקמן היה ממוקם בצד המערבי של ברלין שהיה בשליטת הצרפתים. ב־13 באוגוסט 1961, מיד לאחר סגירת הגבול בין מזרח ומערב ברלין, גרמניה המזרחית התחילה לבנות את חומת ברלין, חומה זו היוותה את הגבול בין שני חצאי ברלין. ביום הקמת החומה חמישים איש מרחוב ברנאואר נמלטו למערב ברלין, סיקמן לא הייתה ביניהם. בעקבות כך חמישה ימים מאוחר יותר ב־18 באוגוסט 1961, מנהיג מזרח גרמניה ולטר אולבריכט, (Walter Ulbricht) הורה לחיילי הגבול לחסום את הכניסות והחלונות בקומת הקרקע של חזית הבניינים בצד הדרומי של רחוב ברנאואר. חברי קבוצות המאבק של מעמד הפועלים והפולקספוליזי (משטרת גרמניה הדמוקרטית) השגיחו על כל אדם שניסה להיכנס לבתים, והתושבים היו נתונים לשליטה נוקשה. תושבים רבים שגרו בבניינים שנמצאו בין החלק המזרחי לחלק המערבי של ברלין המשיכו לברוח למערב ברלין. דרך בריחה נפוצה בקרב תושבי הקומות העליונות של בניינים אלו הייתה סדיני קפיצה (אנ') שהוחזקו על ידי מכבי האש של מערב ברלין. ב־21 באוגוסט נחסמו הכניסה והחלונות של רחוב ברנאואר 48 על ידי שלטונות מזרח גרמניה. סיקמן לא יכלה לשאת את הניתוק מאחותה ובסביבות השעה שבע למחרת בבוקר, יום לפני יום הולדתה ה -59, זרקה סיקמן שמיכה וכמה מחפציה לרחוב במערב ברלין וקפצה מחלון דירתה בקומה השלישית. סיקמן קפצה לפני שהכבאים הצליחו לפתוח כראוי את יריעת הקפיצה ונפצעה קשה כשנפלה על המדרכה. סיקמן נפטרה כשהייתה בדרכה לבית החולים לזרוס (גר') (Lazarus), זמן קצר לאחר הנפילה, ובכך הפכה לנפגעת הידועה הראשונה בחומת ברלין. גופתה של סיקמן נשרפה בקרמטוריום של רובע וודינג בברלין (גר') והיא נקברה ב-29 באוגוסט 1961, בבית הקברות (לכדים) זיישטראסה (גר') (Seestraße). ארון קבורתה היה מעוטר בצבעי מערב ברלין, וללוויתה באו רבים מתושבי מערב ברלין כולל מספר אנשים חשובים מהרשויות הפעילות בעיר. במקום מותה המדויק הוקמה לכבודה אנדרטה מאולתרת משלושה לוחות עץ וחוט תייל. מאוחר יותר הוחלפה האנדרטה בלוח זיכרון והפכה למקום הטקסים השנתיים לכבוד קורבנות חומת ברלין. את האנדרטה ביקרו לעיתים קרובות פוליטיקאים זרים כולל רוברט פ קנדי, והארכיבישוף מקריוס, כדי לכבד את קורבנות החומה. מדיה וקבצים בנושא אידה סיקמן בוויקישיתוף אידה סיקמן, באתר "Find a Grave" (באנגלית) Ida Siekmann at "Find A Grave – Millions of Cemetery Records" "ההרוגים"- סיפורו של הקיר (גרמנית) But Not the Last"- Little Bits of History" "אידה סיקמן"- blogspot
חיים גופן

חיים גופן (נולד ב-8 ביולי 1951) הוא קצין צה"ל במילואים בדרגת תת-אלוף, שכיהן כמפקד בסיס תל נוף ומפקד בסיס רמון. גופן הוא בן קיבוץ אפיקים. התגייס לצה"ל ב-1969, סיים קורס טיס ב-1971 ושירת כטייס קרב בחיל האוויר הישראלי. במלחמת יום הכיפורים נלחם כטייס סקייהוק. מטוסו נפגע במבצע מפצח 22 והוא נאלץ לנוטשו באזור בסיס רמת דוד. בהמשך שירותו פיקד על טייסת 201. ב-1993 מונה למפקד בסיס רמון. בספטמבר 1995 מונה למפקד בסיס תל נוף. בתקופת כהונתו התרחש אסון המסוקים, בעקבות האירוע ננזף אדמיניסטרטיבית על ידי הרמטכ"ל בהמלצת ועדת החקירה. שירת בתפקיד עד יולי 1998. לאחר שחרורו כיהן כמנהל פרויקט בחברת נטקום, בשנים 2000 עד 2008 כיהן כמנכ"ל חברת צל"פ בתחום של אריזות גמישות בתעשיית המזון. ובשנים 2010 עד 2016 כיהן כדירקטור חיצוני בחברת כפרית תעשיות. גופן בוגר תואר ראשון בכלכלה ומנהל עסקים מאוניברסיטת בר-אילן, בעל תואר שני במדע המדינה מאוניברסיטת חיפה, בוגר המכללה לביטחון לאומי. קרני עם-עד, בפעם השנייה ב-20 שנה: בן אפיקים כובש את תפקיד מפקד בסיס חיל האוויר תל נוף, באתר mynet‏ קיבוץ, 19 בספטמבר 2017 יונתן ובר, האסון הכבד ביותר, באתר ynet, 4 בפברואר 2007 ליאור שליין, ‏אחוות מפקדים, באתר חיל האוויר הישראלי ענת כהן, ‏המנכ"ל מתבקש להגיע לרפת, באתר גלובס, 7 בפברואר 2006
301

שנת 301 היא השנה הראשונה במאה ה-4. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. ספירת הנוצרים, המקובלת כיום, החלה בשנת 525, ולכן המספר הסודר של שנת 301 ניתן לה בדיעבד. כל התאריכים שלהלן הם לפי הלוח היוליאני. קיסר רומא, גלריוס, מתחיל מלחמה נגד ההקרפים (אנ') – שבט ממזרח רומניה של ימנו, ומנצח בקרבות הראשונים. ארמניה – המדינה הראשונה שמקבלת את הנצרות כדת רשמית של המדינה. 3 בספטמבר – מוקמת מדינת סן מרינו להלן לוח שנה יוליאני. הלוח העברי לפני שנת ד'קי"ט (359), נקבע על פי הראייה, ומכיוון שלא הייתה אז שיטה קבועה - לא מוצג כאן לוח עברי. ילידי 301‎ נפטרים ב-301‎ מדיה וקבצים בנושא 301 בוויקישיתוף
יחלאל

יַחְלְאֵל הוא דמות מקראית, בנו השלישי והאחרון של זבולון ונכדם של יעקב ושל לאה. ליחלאל היו שני אחים: סרד ואלון. למשפחתו של יחלאל קראו משפחת היחלאלי. בתרגום השבעים לספר בראשית הוא נקרא יחלואל. מרטין נות סובר שהשם מגיע מהמילה יחל שהוא עתיד מקוצר לשורש חלה, הידוע מן הערבית והארמית, ופירושו מתוק, ערב. לפי הצעה זו, פירוש השם הוא בקשה שימתק לאל הילד, כלומר שיעשה איתו חסדים. יש מדרש האומר שיחלאל נקרא כך משום שמיחל לה' ולישועתו. ספר בראשית, פרק מ"ו, פסוק י"ד ספר במדבר, פרק כ"ו, פסוק כ"ו ראו אנציקלופדיה מקראית כרך ג ראו דעת מקרא על ספר בראשית, פרק מ"ו, פסוק י"ד ראו תורה שלמה פרשת ויגש ערך זה הוא קצרמר בנושא תנ"ך. אתם מוזמנים לתרום לוויקיפדיה ולהרחיב אותו.
Use Me

Use Me (בעברית: "נצלי אותי") הוא סינגל שנכתב, הולחן ובוצע על ידי הזמר-יוצר האמריקאי ביל וית'רס ונכלל באלבומו "Still Bill" משנת 1972. היה זה הלהיט ה-78 בהצלחתו באותה שנה בארצות הברית, כאשר יצא בספטמבר 1972 ובהמשך הגיע למקום השני במצעד הבילבורד הוט 100. הוא הופרד מן המקום הראשון רק בידיי השירים "Ben" מאת מייקל ג'קסון ו-"My Ding-a-Ling" מאת צ'אק ברי. השיר עוסק בגבר המצוי במערכת יחסים עם בחורה שנטענת על ידי חבריו ומשפחתו כנצלנית ומנוולת. בבית הראשון של השיר מנסים חבריו של הגבר לשכנע אותו כי כדאי שיעזוב את בת זוגו משום שהיא מנצלת אותו, אך הוא מתנער מהם ומסביר כי הוא נהנה להיות מנוצל על ידה, ואף מבקש ממנה לנצל אותו עד תום ("use me up"). בסוף השיר מסכם הגבר כי אולי היא מנצלת אותו, אך הוא מנצל את הדברים שהיא עושה עבורו כדי שימשיך לעשות כרצונה (ובכך רומז על יחסי המין שהיא מעניקה לו). מבחינה מוזיקלית, השיר מאופיין בריף גיטרה משני, לעומת תפקיד גיטרה בס וכלי הקשה דומיננטיים, בשונה משיריו הסטנדרטיים של וית'רס. מבקר המוזיקה רוברט כריסטיגאו תיאר את השיר בתור "אחד השירים המודעים ביותר העוסקים במין שהמוזיקה הסקסית שלנו כביכול הפיקה אי פעם", וציין כי יש בו נרטיב של "אטרקציה בין-מעמדית". "Use Me" הגיע עם יציאתו למקום השני במצעד הבילבורד הוט 100 של שנת 1972, שם נשאר במשך 12 שבועות רצופים. הוא בוצע על ידי וית'רס בתוכנית הטלוויזיה האמריקאילת "Soul Train" ב-4 בנובמבר 1972. בסוף שנת 1972 דורג במקום ה-78 ברשימת 100 השירים המצליחים ביותר של השנה. מעט מאוחר יותר הוגדר כאלבום זהב על ידי איגוד תעשיית ההקלטות האמריקאי. הזמרת האמריקאית גרייס ג'ונס ביצעה גרסת כיסוי לשיר בעלת מאפיינים מעולם הרגאיי שהופיעה באלבומה Nightclubbing משנת 1981, ובהמשך יצאה גם כסינגל. מידע על היצירה "Use Me" באתר מיוזיק בריינז סרטון השיר "Use Me" באתר יוטיוב Bill Withers | Biography, Albums, Streaming Links, AllMusic (באנגלית) The Hot 100 Chart, Billboard Robert Christgau: CG: Bill Withers, www.robertchristgau.com Bill Withers, Billboard ג'ואל ויטבורן, Top RandB/Hip-Hop Singles 1942-2004, עמ' 633 Billboard Year-End Hot 100 singles of 1972